Mikel Sarriegi Etxezarreta

Mikel Sarriegi Etxezarreta (Beasain, Gipuzkoa, 1965eko apirilaren 25a) dantzari eta mendi ingeniari bat da. Zazpi aldiz irabazi zuen Euskadiko Aurresku Txapelketa; lehenengoa, 19 urterekin.  Mendi Ingeniaritzako ikasketak egin zituen Madrilen;Idoia Etxeberria: «Dantzaren ardatza», Berria, 2008-02-24. hain zuzen ere Mendi Ingeniaritza du lanbide, Basoinsa enpresan, eta Aiako Harriaren natura parkean Europar Batasuneko LIFE programa aurrera eramateko lanetan jardun du, besteak beste.Mikel Sarriegi Etxezarreta: «Life proiektua Aiako Harria parkean: ibaiak egurraren bidez aberasten», Sustrai, 85. zenbakia, 2008, Eusko Jaurlaritzako Nekazaritza eta Arrantza Saila.Mikel Sarriegi Etxezarreta (2007): Proyecto de actuación para la reducción de sedimentos aportados al embalse de Añarbe mediante el incremento de la complejidad estructural de los cauces vertientes al mismo. Acción A5 Proyecto Life, LIFE Aiako Harria, Gipuzkoako Foru Aldundiko Landa Ingurunearen Garapenerako Departamentua.

Raimundo Gamayo, Martin Iraola eta Jesus Mari Garate dantza maisuekin ikasi zuen. Aurtzaka dantza taldeko kide da, taldea sortu zenetik, eta harekin Euskal Herriko eta nazioarteko hainbat jaialdi eta ekitalditan aritu da. Zuzendari eta koreografo lanetan, besteak beste Dantza berriak, doinu berriei jarriak (1996) eta Goierriko (2004) dantza ikuskizunen egile da. Goierriko ohiko dantzak berreskuratzeko lanetan aritu da, Ikerfolk elkartearekin. Dantza ikastaroak ematen ditu, eta dantzari buruzko hitzaldiak ere bai.Ikastaroa: Goierriko dantzak, Dantzan Ikasi webgunea.

Arrateko Amaren dantziek bakarlari lanak betetzeko gonbidatu zuten 2005ean, kofrafiako kide izendatuz. 

Igartzako dantzarien ohorezko kofradiakide izendatu zuten 2024an. 

Euskal idazlea ere bada: Purtzil halakoa, zenbat? haur literaturako liburua idatzi zuen, eta Dantza Beasainen: Aurtzakak 25 urte liburuaren koordinatzailea eta idazleetako bat dugu.

 Lanak 
 Haur eta gazte literatura 
 Purtzil halakoa, zenbat? (1986, Gipuzkoako Foru Aldundia)

 Dantza 
 Dantza Beasainen: Aurtzakak 25 urte (2004, Beasaingo Udala)
 Gipuzkoako dantza-maisuen puntuak eta aldairak (2023, Aranzadi)

 Basogintza 
 Basogintza Goierrin XVIII.-XX. mendeetan, harizti-pagadi eta sail zuhaizgabetuetatik gaurko pinudietara (1990). Gerriko saria eman zioten lan horri.Gerriko sariaren 2010. urteko deialdia.

 Erreferentziak 

 Kanpo estekak 
  Mikel Sarriegi, Literaturaren Zubitegian.
  Dantza Beasainen: Aurtzakak 25 urte liburuaren eta egileen aipamena, Dantzan webgunean.

Kategoria:Beasaingo idazleak
Kategoria:Euskal idazleak
Kategoria:Aurreskulariak
Kategoria:Gipuzkoako dantzariak
Kategoria:Euskal Herriko koreografoak
Kategoria:Euskal Herriko ingeniariak